आरोपी ने पड़ोसी के घर में घुसकर फायरिंग की, आठ साल के बच्चे समेत पांच की मौत
US Texas Shooting Case Today - अमेरिका के टेक्सास के क्लीवलैंड में शनिवार को एक गनमैन ने गुस्से में पड़ोसियों पर अंधाधुंध फायरिंग कर दी।
अमेरिका के टेक्सास के क्लीवलैंड में शनिवार को एक गनमैन ने गुस्से में पड़ोसियों पर अंधाधुंध फायरिंग कर दी। इसमें आठ साल के बच्चे समेत पांच लोगों की मौत हो गई। मीडिया रिपोर्ट्स के मुताबिक गनमैन अपने यार्ड में फायरिंग कर रहा था।
उसी दौरान पड़ोस में रहने वाले लोग अपने बच्चे को सुलाने की कोशिश कर रहे थे। उन्होंने गनमैन से कहा कि वह फायरिंग बंद कर दे लेकिन उसने पड़ोसियों की नहीं सुनी और उनके घर में घुसकर गोलियां चला दीं। फिलहाल, पुलिस आरोपी की तलाश कर रही है।
नशे में था आरोपी, बहस के बाद की फायरिंग
अधिकारियों ने बताया कि शुक्रवार रात करीब 11 बजे घटना की जानकारी मिली थी। इसके बाद मौके पर पहुंची पुलिस ने देखा की कई लोगों पर फायरिंग हुई है। उनमें से पांच लोगों की मौत हो गई है। मृतकों में 8 साल के बच्चे समेत तीन महिलाएं और एक पुरुष शामिल हैं।
घटना के समय घर में करीब 10 लोग मौजूद थे। आरोपी ने शराब पी हुई थी। पड़ोसियों ने जब उसे रोकने की कोशिश की तो उनके बीच बहस भी हुई थी। अधिकारियों का कहना है कि गनमैन के बारे में जानकारी मिली है कि वह मेक्सिको का रहने वाला है और उसका नाम फ्रांसिस्को ओरोपेज है। फिलहाल वह फरार है। वहीं जहां घटना हुई वहां के लोगों को घर में ही रहने की सलाह दी गई है, जब तक आरोपी को पकड़ा नहीं जाता।
लोग बोले- रोज फायरिंग करता था, अंदाजा नहीं था हत्या कर देगा
जिस इलाके में घटना हुई वहां के लोगों ने बताया कि उन्होंने शूटिंग की आवाज सुनी थी। लेकिन उन्होंने सोचा की ऐसी आवाजें तो रोज आती हैं क्योंकि वह रोज ही फायरिंग करता था। यह उनके लिए बहुत आम था। उन्होंने कई बार पुलिस को भी बुलाया लेकिन कोई कार्रवाई नहीं हुई। कल भी इसी तरह शूटिंग की आवाजें सुनी। हमें अंदाजा नहीं था कि वह लोगों पर फायरिंग कर रहा है।
अमेरिका में फायरिंग की घटना से जुड़ी ये खबरें भी पढ़ सकते हैं...
US में बर्थडे पार्टी में फायरिंग, 6 टीनएजर्स की मौत, शूटर भी नाबालिग था
अमेरिका के अल्बामा राज्य के डेडविले में फायरिंग के दौरान 6 नाबालिगों की मौत हो गई थी। जबकि 20 लोग घायल हुए थे। ज्यादातर घायल नाबालिग ही थे। घटना एक टीनएजर की बर्थडे पार्टी के दौरान हुई थी। 6 नाबालिगों के शव मैदान में देखे गए थे। आरोपी भी नाबालिग बताया जा रहा था। पूरी खबर यहां पढ़ें...
अमेरिका के कैलिफोर्निया में फायरिंग, 10 की मौत, 19 घायल, चाइनीज न्यू ईयर सेलिब्रेशन के दौरान हुई घटना
अमेरिका के कैलिफोर्निया में देर रात मास शूटिंग की घटना हुई था। इसमें कई लोगों के मारे जाने की आशंका बताई जा रही थी। रिपोर्ट्स के मुताबिक, चीनी न्यू ईयर सेलिब्रेशन के दौरान रात साढ़े 3 बजे यह फायरिंग मोंटेरी पार्क इलाके में हुई थी। कुछ खबरों में कहा गया था कि 10 लोगों की मौत हो चुकी है और 19 घायल हैं। पूरी खबर यहां पढ़ें...